टीओआई में छपी रिपोर्ट के मुताबिक त्रिपुरा के मुख्यमंत्री बिप्लब कुमार देब के विकिपीडिया प्रोफाइल में सबसे पहला बदलाव गुरुवार सुबह 10:38 बजे किया गया, जब बिप्लब देब का जन्म-स्थान बांग्लादेश के चांदपुर में कछुआ उपजिले स्थित राजधर नगर कर दिया गया। इसके बाद दोपहर 1:11 बजे उनका जन्मस्थान राजधर नगर गांव से बदलकर त्रिपुरा का गोमती जिला कर दिया गया। देब के विकिपीडिया प्रोफाइल को दोपहर 2:37 बजे फिर से बड़ा बदलाव किया गया। इस बार विकिपीडिया के 'Early Life' सेक्शन में बदलाव करते हुए उनका जन्मस्थान बांग्लादेश ही बताया गया।